Il-Hospice Malta u l-Ministeru għas-Saħħa daħlu fi ftehim ta' €2.5 miljun, fejn se jkun qed jitħallas is-salarju ta' numru ta' professjonisti li jaħdmu mal-Hospice fuq medda ta' tliet snin. Dan se jgħin biex Hospice Malta tkun tista' tkompli tinvesti f'xiri ta' makkinarju speċjalizzat. Waqt l-iffirmar tal-ftehim, il-Ministru għas-Saħħa Chris Fearne qal li l-Gvern għaraf is-servizzi bżonnjużi li toffri Hospice Malta fil-komunità. Hu żied jgħid li l-Gvern qed jaħdem id f'id mas-soċjetà ċivili biex jikkumplimentaw lil xulxin fis-servizzi offruti lill-pazjenti. "Nemmnu fid-dedikazzjoni tal-Hospice u fil-professjonalità tas-servizzi li joffru" kompla jgħid Chris Fearne. #td_uid_2_602cd877bb693 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/02/16144431/WhatsApp-Image-2021-02-16-at-14.39.56-80x60.jpeg) 0 0 no-repeat}#td_uid_2_602cd877bb693 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/02/16144419/WhatsApp-Image-2021-02-16-at-14.39.56-1-80x60.jpeg) 0 0 no-repeat}#td_uid_2_602cd877bb693 .td-doubleSlider-2 .td-item3{background:url(https://cdn.newsbook.com.mt/wp-content/uploads/2021/02/16144407/WhatsApp-Image-2021-02-16-at-14.39.55-80x60.jpeg) 0 0 no-repeat}#td_uid_2_602cd877bb693 .td-doubleSlider-2 .td-item4{background:url(https://cdn.newsbook.com.mt/wp-content/uploads/2021/02/16144355/WhatsApp-Image-2021-02-16-at-14.39.55-1-80x60.jpeg) 0 0 no-repeat} 1 minn 4 Ritratt: Miguela Xuereb Qal ukoll li għaddejjin taħditiet fuq Ċentru San Mikiel mal-Hospice u mal-Knisja. Dan iċ-Ċentru se joffri kura paljattiva għal pazjenti morda bil-kanċer. Aktar dwar St Michael Hospice Filmat: Il-Knisja tgħaddi propjetà lil Hospice Malta Iċ-Chairperson ta' Hospice Malta, Bernardette Bonnici Kind irringrazzjat lill-Ministeru għas-Saħħa għall-għajnuna li ta matul is-snin lill-Hospice. Fi tmiem il-ġimgħa li għaddiet, Hospice Malta ġabret 'il fuq minn €311,000 waqt maratona ġbir ta' fondi f'Jum San Valentinu. Fondi miġbura Filmat: Jinġabru €311,017 b'risq Hospice Malta Ġenituri ta' tfal vulnerabbli se jingħataw il-vaċċin Intant, fl-istess ħin, Chris Fearne qal ukoll li hekk kif it-tfal ma jistgħux jingħataw il-vaċċin kontra l-Covid-19, tfal vulnerabbli se jiġu megħjuna billi jingħata l-vaċċin lill-ġenituri tagħhom. Fearne ħabbar li se jibdew jitlaqqmu l-persuni li se jkunu qed jakkumpanjaw pazjenti għal kura barra mill-pajjiż. F'aħbarijiet ta' qabel Se jingħataw il-vaċċin il-qraba ta' pazjenti li jsiefru għall-kura? Hu żied jgħid li sal-aħħar ta' Frar, il-bidu ta' Marzu, se jibdew jirċievu l-appuntament ukoll ħaddiema li jaħdmu f'oqsma essenzjali fosthom fis-settur tal-ilma u l-enerġija, il-posta, l-iskejjel u t-trasport. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_602cd877c0c8d_rand.td-a-rec-img{text-align:left}.td_uid_4_602cd877c0c8d_rand.td-a-rec-img img{margin:0 auto 0 0}